# Կոլյուշ[խմբագրել | խմբագրել կոդը]

| Կոլյուշ |
| --- |
|  |
| Ծննդյան թիվ՝ | հոկտեմբերի 28, 1944(1944-10-28)[…] |
| Ծննդավայր՝ | Փարիզի 14-րդ շրջան, Փարիզ |
| Վախճանի թիվ՝ | հունիսի 19, 1986(1986-06-19) (41 տարեկան) |
| Վախճանի վայր՝ | Օպո |
| Քաղաքացիություն՝ |  Ֆրանսիա |
| Մասնագիտություն՝ | ռադիոհաղորդավար, կինոդերասան, կինոռեժիսոր, սցենարիստ, քաղաքական գործիչ, դերասան, կատակերգու և կոմպոզիտոր |
| Պարգևներ՝ | «Սեզար» մրցանակ՝ տղամարդու լավագույն դերի համար |
| IMDb։ | ID 0173354 |
| restosducoeur.org |

 **Կոլյուշ** (ֆրանսերեն՝ Coluche, իսկական անունը՝ Միշել **Ժերար Ժոզեֆ Կոլյուչչի**, Michel Colucci; հոկտեմբերի 28, 1944(1944-10-28)[…], Փարիզի 14-րդ շրջան, Փարիզ - հունիսի 19, 1986(1986-06-19), Օպո), ֆրանսիացի կատակերգակ դերասան, ռեժիսոր, սցենարիստ։ Արժանացել է «Սեզար» հեղինակավոր կինոմրցանակի «Տղամարդու դերի լավագույն կատարում» անվանակարգում։

## Կենսագրություն

«Կոլյուշ» կեղծանունն ընդունել է 26 տարեկանում՝ դերասանական կարիերայի շեմին։ Հայտնի է դարձել ամենից առաջ հեռուստատեսային իր ելույթներով, իր ինքնատիպ հումորով, որով կոտրել է մի շարք տաբուներ, հատկապես գռեհկաբանություններ օգտագործելու վերաբերյալ։

1981 թվականին Կոլյուշն առաջադրվել է Ֆրանսիայի նախագահի պաշտոնում, ու թեև հարցումները ցույց են տվել, որ նա հաջողության հույս կարող էր ունենալ (Le Journal du Dimanche-ի հարցումը տվել է նրան 16 տոկոս աջակցություն), այդուհանդերձ դուրս է եկել ընտրապայքարից. թերևս պատճառն այն է եղել, որ նրան սպառնացել են։

Մահացել է մոտոցիկլետով վթարի ենթարկվելու հետևանքով։

Նա միջազգայնորեն այնքան հայտնի չէր, որքան ֆրանսիացի այլ կատակերգակներ, բայց Ֆրանսիայում նրա ժողովրդականությունը բավականին մեծ էր, ինչի մասին վկայում է այն փաստը, որ նա զբաղեցրել է 5-րդ տեղը 2005 թվականին «Մեծագույն ֆրանսիացի» թեմայով անցկացված հեռուստատեսային հարցման արդյունքներով կազմված ցանկում։ Կոլյուշն զգալի ներդրում է ունեցել նաև մարդասիրական նախաձեռնություններում. 2005 թվականին (իր մահից մի քանի ամիս առաջ) ձեռնարկել է Les Restaurants du cœur նախագիծը, որով անվճար սնունդ է տրամադրվում աղքատներին և անօթևաններին։

## Հիշատակ

* 2006 թվականից Կոլյուշի անունն է կրում Փարիզի հրապարակներից մեկը, որն ընկած է այն տան մերձակայում, որտեղ ապրել է դերասանը կյանքի վերջին տարիներին։
* 2008 թվականին էկրան է բարձրացել դերասանին նվիրված «Կոլյուշ. պատմություն մի ջահելի մասին» ֆիլմը։
* Ֆրանսիայում ավելի քան 50 փողոց ու հրապարակ, ինչպես նաև տասը դպրոց (2015 թվականի դրությամբ) և մոտ 30 այլ հասարակական հաստատություններ կոչվել են Կոլյուշի անունով։
* Կոլյուշի անունով են կոչվել նաև վարդերի մի տեսակ, 2004 թվականին հայտնաբերված մի աստերոիդ (թիվ 170906-ը), Loyezia coluccii ամոնիտը։
* Սիրված արվեստագետի ողբերգական մահված 30-րդ տարելիցի կապակցությամբ Փարիզի քաղաքապետարանում բացվել է նրան նվիրված ցուցահանդես, որն ունեցել է 70 հազարից ավելի այցելու, դերասանի արվեստի երկրպագուների խնդրանքով փակվել նախատեսված ժամկետից էլ մեկ շաբաթ ուշ։

## Պատկերասրահ

* Կոլյուշի՝ նարգիզներով ձևավորված արձանը ֆրանսիական Ժերարմեր քաղաքում. 2011 թ.
* Կոլյուշի անունը կրող փարիզյան հրապարակի ցուցատախտակը
* 'Coluche' վարդատեսակը
* Կոլյուշի շիրիմը Փարիզի Մոնռուժ թաղամասի գերեզմանատանը

## Ֆիլմագրություն

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1970 | ֆ | Վերևներում կապեր ունեցողը | *Le Pistonné* |  |
| 1970 | ֆ | Ավանակի կաշի | *Peau d'Âne* | վիրավոր գյուղացի |
| 1971 | ֆ | Բաց թող...սա վալս է | *Laisse aller, c'est une valse* | ռեժիսոր |
| 1971 | ֆ | Տիկին, դուք ազա՝տ եք (ТВ) | *Madame, êtes-vous libre ?* | Ժորժ |
| 1972 | ֆ | Վազում է, վազում ենթավարպետը | *Elle court, elle court la banlieue* | Բուբուլ |
| 1973 | ֆ | Год 01 | *L'An 01* |  |
| 1973 | ֆ | Թեմրոք | *Themroc* |  |
| 1973 | ֆ | Մեծ իրարանցում | *Le Grand Bazar* |  |
| 1973 | ֆ | Սահմանագիծ | *La ligne de démarcation (TV)* | Алекс |
| 1975 | ֆ | Սալավեն (ըստ Ժորժ Դյուամելի) | *Salavin* |  |
| 1975 | ֆ | Տիբեթյան զանգ | *La Cloche tibétaine (TV)* |  |
| 1976 | ֆ | Համակարգիչ՝ թաղման համար | *L'ordinateur des pompes funèbres* |  |
| 1976 | ֆ | Զուգարանը ներսից փակ էր | *Les Vécés étaient fermés de l'intérieur* | Շարբոնիե |
| 1976 | ֆ | Թևիկ կամ տոտիկ | *L'Aile ou la Cuisse* | Ժերար Դյուշմեն |
| 1977 | ֆ | Զվարճալի վագրաձիեր | *Drôles de zèbres* |  |
| 1977 | ֆ | Չե՛ք տեսնի Էլզասն ու Լոթարինգիան | *Vous n'aurez pas l'Alsace et la Lorraine* |  |
| 1980 | ֆ | Բացբերան տեսուչը | *Inspecteur la Bavure* | инспектор Клеман / Կլեմանի հայր |
| 1980 | ֆ | Թղթակիցներ | *Reporters* |  |
| 1981 | ֆ | Նշանը՝ Ֆուրաքս | *Signé Furax* |  |
| 1981 | ֆ | Դպրոցի դասատուն | *Le Maître d'école / The Schoolmaster* | Ժերար Բարբյե |
| 1982 | ֆ | Նա ամենուր թզուկներ է տեսնում | *Elle voit des nains partout* |  |
| 1982 | ֆ | Մինչև Քրիստոսի ծնունդը՝ երկուսին տասնհինգ պակաս | *Deux heures moins le quart avant Jésus-Christ* |  |
| 1983 | ֆ | Բանզայ | *Banzaï* | Мишель Бернарден |
| 1983 | ֆ | Ընկերոջս ընկերուհին | *La Femme de mon pote* | Միկկի |
| 1983 | ֆ | Հաջո՛ղ, պայա՛ց | *Tchao Pantin / Ciao, pantin / So Long, Stooge* | Լամբեր |
| 1984 | ֆ | Բարի արքա Դագոբերտը | *Le Bon Roi Dagobert* | Դագոբերտ I]] |
| 1984 | ֆ | Թևավոր օձի վրեժը | *La Vengeance du serpent à plumes* | Լուլու Դյուպեն |
| 1984 | ֆ | Կատակի արքաները | *Les Rois du gag* | Ժորժ |
| 1985 | ֆ | Փաթեթ / Տոպրակ / Հանգուցապարկ | *Sac de nœuds / All mixed up* | Կոյոտ |
| 1985 | ֆ | Տխմարը պատերազմում | *Le Fou de guerre / Scemo Di Guerra* | Օսկար Պիլլի |

## Պարգևներ

* «Սեզար» կինոմրցանակ *«Հաջո՛ղ, պայա՛ց»* ֆիլմում տպավորիչ դերակատարման համար. 1984 թ.

## Ծանոթագրություններ

## Արտաքին հղումներ

* Coluche Internet Movie Database կայքում
* Official site of Les restos du cœur (French)
* Official site of Les Enfoirés in French and English
* Coluche на сайте cinema-france.ru
* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կոլյուշ» հոդվածին։ |